kalixlouiis/myanmar-wikipedia-corpus huggingface dataset:
Live PK ထုတ်လွှင့်သူများသည် အခြားသူများနှင့် PK စိန်ခေါ်မှုများကို ရယူနိုင်ပြီး ဆွဲဆောင်မှုအမှတ်များ ပိုမိုရရှိပါက ဂိမ်းကို အနိုင်ရမည်ဖြစ်သည်။
Bar အသုံးပြုသူများသည် ဓာတ်ပုံများနှင့် ဗီဒီယိုတိုများကို မျှဝေနိုင်ပြီး မိမိတို့၏ liveထုတ်လွှင့်မှုထားသည့်ဗီဒီယိုကလစ်များနှင့် စခရင်မ်ရှော့ပုံ များကို hashtag များထည့်ပြီး Bar ပေါ်တွင်တင်နိုင်သည်။
Virtual Live 2021 ခုနှစ်တွင် BIGO Live သည် ၎င်း၏ Virtual Live 3D ရုပ်ပုံများကို ထုတ်ခဲ့သည်။
အသုံးပြုသူများသည် အက်ပ်ပေါ်တွင် ဖန်တီးထားသော ဒစ်ဂျစ်တယ်ကိုယ်ပွားများမှတစ်ဆင့် မိမိကိုယ်ကို ကိုယ်စားပြုနိုင်သည်။
. Virtual Live Broadcast" လုပ်ဆောင်ချက်သည် လက်တွေ့အကျဆုံး မျက်နှာအမူအရာများကို ဖမ်းယူရန်နှင့် အချိန်နှင့်တစ်ပြေးညီ liveထုတ်လွှင့်မှုများတွင် အသုံးပြုသူ၏လှုပ်ရှားမှုများကို တုပရန် နောက်ဆုံးပေါ် VR နှင့် AR ဖွံ့ဖြိုးတိုးတက်မှုနည်းပညာများကို အသုံးပြုထားသည်။
. အညွှန်း ကဏ္ဍ:ဆိုရှယ်မီဒီယာ ကုမ္ပဏီများ ကဏ္ဍ:လူမှုရေးမီဒီယာ ကုမ္ပဏီများ။
ကစီ(ဒြပ်ပေါင်း) () ဆိုသည်မှာ - သကြားနွယ် (ကာဘိုဟိုက်ဒြိတ်)မော်လီကျူးများအနက် ဂလူးကို့စ်များစွာဖြင့် အတန်းရှည်သောမော်လီကျူးများ၏ စုဖွဲ့မှု ဇီဝဒြပ်ပေါင်း ဖြစ်၍၊ ဆန် နှင့် ဂျုံ ကဲ့သို့သော ကောက်နှံများ၌ အချိုးအစားကောင်းကောင်း ပါဝင်၏။
ကဏ္ဍ:ကာဘိုဟိုက်ဒရိတ်များ ကဏ္ဍ:အစားအစာ ကဏ္ဍ:အာဟာရ။
ယခုစာမျက်နှာသည် မြန်မာနိုင်ငံရှိ အလှမယ်ပြိုင်ပွဲများနှင့် နိုင်ငံတကာ အမျိုးသမီးအလှမယ်ပြိုင်ပွဲများတွင် မြန်မာကိုယ်စားပြု ဝင်ရောက်ယှဉ်ပြိုင်သူများစာရင်း ကိုဖော်ပြထားသည်။
Miss People ခုနှစ် နေ့ရက် Miss People Runners Up နေရာ ပြိုင်ပွဲဝင်FirstSecond ၂၀၁၃ ၁၈ အောက်တိုဘာ ယွန်းမီမီကျော် မေဘရဏီသော် အမျိုးသားဇာတ်ရုံ (ရန်ကုန်)၊ ဗဟန်းမြို့နယ် ၂၀၁၂ ၂၇ ဒီဇင်ဘာ ခိုင်သဇင်ငုဝါ ထက်နုနုရှိန် Trader ဟိုတယ်၊ ရန်ကုန်မြို့ ၂၀၁၁ ၂၀၁၀ ခြူးသက်နွယ် ၂၀၀၉ သဲနော်ဇာ အင်း​ယား​လိတ်ဟိုတယ်၊ ရန်ကုန်မြို့ ၂၀၀၈ မေ ၂၀၀၇ ဂျာဆန် ၂၀၀၆ အေးမြတ်သူ အထူးဆုများ ၂၀၁၃ Miss Fashionable – ယွန်းမီမီကျော် Miss Body – ယွန်းမီမီကျော် People Choice Award – ယွန်းမီမီကျော် ၂၀၁၄ Best Personal Award – ဟန်တီ အဓိက အလှမယ်ပြိုင်ပွဲကြီးလေးခု မယ်စကြဝဠာ ကိုယ်စားပြုများ မယ်ကမ္ဘာ ကိုယ်စားပြုများ မယ်အပြည်ပြည်ဆိုင်ရာ ကိုယ်စားပြုများ မယ်ကမ္ဘာမြေ ကိုယ်စားပြုများ အဓိကခွဲ အလှမယ်ပြိုင်ပွဲများ Miss Supranational ကိုယ်စားပြုများ Miss Grand ကိုယ်စားပြုများ Miss Intercontinental ကဏ္ဍ:မြန်မာနိုင်ငံရှိ အလှမယ်ပြိုင်ပွဲများ။
မြန်မာ–အီတလီ ဆက်ဆံရေးသည် မြန်မာနိုင်ငံ နှင့် အီတလီနိုင်ငံ တို့အကြား ထားရှိသည့် နှစ်နိုင်ငံဆက်ဆံရေး ဖြစ်သည်။
နှစ်နိုင်ငံ ဆက်ဆံရေးသည် ရှည်လျားသော သမိုင်းကြောင်းရှိခဲ့သည်။
နှစ်နိုင်ငံတရားဝင်သံအဆက်အသွယ်အား ၁၉၅၀ ခုနှစ် နိုဝင်ဘာလ ၂၄ရက်နေ့ တွင် ထူထောင်ကြသည်။
အီတလီနိုင်ငံ ရောမမြို့ တွင် မြန်မာသံရုံး ရှိပြီး မြန်မာနိုင်ငံ ရန်ကုန်မြို့ တွင် အီတလီသံရုံး ရှိကာ သံအမတ်ကြီးအဆင့်များဖြင့် သံအဆက်အသွယ်ပြုကြသည်။
သမိုင်းကြောင်း ၁၇၇၃ခုနှစ်တွင် မြန်မာ့အက္ခရာများဖြင့် ပထမဦးဆုံးပုံနှိပ်မှုအား အီတလီနိုင်ငံ ရောမမြို့ တွင် ပြုလုပ်ခဲ့သည်အထိ အီတလီနှင့် မြန်မာ နှစ်နိုင်ငံ ဆက်ဆံရေးက ရှည်လျားသော သမိုင်းကြောင်းရှိခဲ့သည်။
ရှေးမြန်မာမင်းများလက်ထက် ၁၈၇၂ ခုနှစ်ကတည်းက နှစ်နိုင်ငံစလုံးက အပြန်အလှန် ချစ်ကြည်ရင်းနှီးမှုနှင့် ကုန်သွယ်မှုတို့ကို သဘောတူစာချုပ်များ ချုပ်ဆို၍ ဆက်ဆံရေးတည်ဆောက်ခဲ့ကြသည်။
အီတလီဘုန်းတော်ကြီးများ၏ မြန်မာနိုင်ငံသာသနာပြုခရီးစဉ်များ နှင့် မန္တလေးမြို့ ဈေးချိုတော် အား ခေတ်နှင့်အညီ ပြုပြင်နိုင်ရေး မြန်မာလူငယ်များအား အီတလီနိုင်ငံသို့ အင်ဂျင်နီယာဘာသာရပ်ပညာတော်သင်စေလွှတ်ခြင်းကိစ္စ အပါအဝင် ကင်းဝန်မင်းကြီးဦးကောင်း အီတလီနိုင်ငံသို့ ချစ်ကြည်ရေးခရီး နှစ်ကြိမ် အထိ သွားရောက်မှုတို့သည် ထင်ရှားသည့် သမိုင်းမှတ်တမ်းများ ဖြစ်ခဲ့သည်။
နှစ်နိုင်ငံဆက်သွယ်ရေး မြန်မာနိုင်ငံလွတ်လပ်ရေးရပြီး ၂နှစ်ကျော်အကြာ ၁၉၅၀ ခုနှစ် နိုဝင်ဘာလ ၂၄ရက်နေ့ တွင် နှစ်နိုင်ငံတရားဝင် သံတမန်ထူထောင်ကြသည်။
အစောပိုင်းကာလများတွင် ဆားဗီးယားနိုင်ငံဆိုင်ရာ မြန်မာသံအမတ်ကြီး (ယခင် ယူဂိုဆလားဗီးယား) နှင့် အနောက်ဂျာမနီဆိုင်ရာ မြန်မာသံအမတ်ကြီး တို့သည် အီတလီနိုင်ငံ ရောမမြို့၌ နေထိုင်သူမဟုတ်သော သံတမန်များအဖြစ် အသိအမှတ်ပြုခဲ့ကြသည်။
၁၉၆၂ ခုနှစ်တွင် သံရုံးအဆင့်သို့ အဆင့်မြှင့်တင်ခဲ့ပြီး တစ်ချိန်တည်းတွင် နှစ်ဖက်စလုံးက သက်ဆိုင်ရာ မြို့တော်များတွင် ၎င်းတို့၏ သံရုံးများကို ဖွင့်လှစ်ခဲ့သည်။
၁၉၅၅ ခုနှစ်မှစ၍ အီတလီနိုင်ငံဆိုင်ရာ မြန်မာသံအမတ်ကြီး ၁၇ ဦးနှင့် မြန်မာနိုင်ငံဆိုင်ရာ အီတလီသံအမတ် ၂၀ ဦးတို့ကို ခန့်အပ်ခဲ့သည်။
စီးပွားရေးဆိုင်ရာပူးပေါင်းဆောင်ရွက်မှုနှင့်အကူအညီပေးအပ်မှုများ အီတလီနိုင်ငံသည် မြန်မာနိုင်ငံ၏ ကျေးလက်ဒေသဖွံ့ဖြိုးတိုးတက်ရေး၊ လျှပ်စစ်ဓာတ်အား ရရှိရေး၊ မြို့ပြအမွေအနှစ်ထိန်းသိမ်းရေး၊ စွမ်းဆောင်ရည်မြှင့်တင်ရေး၊ သဘာဝသယံဇာတထိန်းသိမ်းရေးနယ်ပယ်များအား ချေးငွေနှင့်နည်းပညာအကူအညီများပေးအပ်လျက်ရှိသည့် နိုင်ငံတစ်ခုဖြစ်သည်။
နိုင်ငံရေးပြုပြင်ပြောင်းလဲမှုဆောင်ရွက်ခဲ့သည့် မြန်မာနိုင်ငံကို ၂၀၁၃ ခုနှစ် တွင် အီတလီနိုင်ငံက ၎င်းရရန်ရှိသည့် ကြွေးမြီ ဒေါ်လာ ၃ သန်းကို ဖွံ့ဖြိုးရေး စီမံကိန်းများအတွက် ပြောင်းလဲပေးအပ်ခဲ့သည့်အပြင် စိုက်ပျိုးရေးကဏ္ဍအတွက် နောက်ထပ် ယူရိုငွေ သန်း ၂၀ အကူအညီပေးခဲ့သည်။
ထိုသို့အကူအညီပေးမှုက မြန်မာနိုင်ငံက ပေးရန် ရှိနေသည့် ပြင်သစ်နိုင်ငံအခြေစိုက်မြီရှင်နိုင်ငံများအဖွဲ့ (Paris Club) ၏ ထက်ဝက်လျှော်ပစ်ပေးရေး အစီအစဉ်များထဲက တစ်ခုဖြစ်စေခဲ့သည်။
ယင်းအပြင် ဥရောပသမဂ္ဂက မြန်မာနိုင်ငံဖွံ့ဖြိုးရေး အတွက် ယူရိုငွေ သန်းရာကျော်ချထားပေးနိုင်ရေး နှင့် မြန်မာနိုင်ငံတွင် ဥရောပသမဂ္ဂ၏ ရင်းနှီးမြှုပ်နှံမှုများ တိုးလာစေရေးအတွက် အားပေးမှုလည်း ဖြစ်ခဲ့သည်။
စိုက်ပျိုးရေး၊ မွေးမြူရေးနှင့် ဆည်မြောင်းဝန်ကြီးဌာန၊ ကျေးလက်ဒေသ ဖွံ့ဖြိုးတိုးတက် ရေးဦးစီးဌာနက ကမ္ဘာ့ဘဏ် နှင့်ပူးပေါင်း၍ ၂၀၁၅ ခုနှစ်မှ ၂၀၁၈ ခုနှစ်အထိ အကောင်အထည်ဖော် ဆောင်ရွက် သည့် လူထုဗဟိုပြုစီမံကိန်းသို့ အီတလီနိုင်ငံမှ အတိုးမဲ့ချေးငွေ ယူရို သန်း (၂၀) ထည့်ဝင် ဆောင်ရွက်ခဲ့သည်။
ထို့ပြင် စိုက်ပျိုးရေး၊ မွေးမြူရေးနှင့် ဆည်မြောင်းဝန်ကြီးဌာန၊ ကျေးလက်ဒေသ ဖွံ့ဖြိုးတိုး တက်ရေး ဦးစီးဌာနက အီတလီနိုင်ငံမှ အတိုးမဲ့ချေးငွေ ယူရို သန်း (၃၀) ရယူဆောင်ရွက်မည့် အမျိုးသား လျှပ်စစ်ဓာတ်အားရရှိရေးစီမံကိန်း (National Electrification Project: Off-Grid Component NEP-IT) အတွက် Financing Agreement ကို ၂၃-၅-၂၀၁၉ ရက်နေ့တွင် လက်မှတ်ရေးထိုးခဲ့ပြီး လုပ်ငန်း များအား အကောင်အထည်ဖော်နေသည်။
ထင်ရှားဖြစ်ရပ် မြန်မာနိုင်ငံ လွတ်လပ်ရေးရပြီးသောအခါတွင် အီတလီသာသနာပြုများသည် မြန်မာနိုင်ငံသို့လာရောက်ခဲ့ကြသည်။
ခရစ်ယာန်သာသနာပြန့်ပွားလာသကဲ့သို့ ထိုထဲ ဗုဒ္ဓဘာသာကိုလေ့လာဆည်းပူးသွားပြီး ရဟန်းပြုကာ မြန်မာနိုင်ငံတွင်ပင် သီတင်းသုံးပျံလွန်တော်မူသွားသည့် ဦးလောကနာထာ သည်လည်း ထင်ရှားခဲ့သည်။
ယဉ်ကျေးမှုဖလှယ်ခြင်း အီတလီပြတိုက်များတွင် မြန်မာ့ရှေးဟောင်းအနုပညာလက်ရာအချို့တို့ကို ပြသထားနိုင်သည်အထိ နှစ်နိုင်ငံယဉ်ကျေးမှုပူးပေါင်းဖလှယ်ရေးက ရှည်လျားစွာရှိခဲ့သည်။
အီတလီနိုင်ငံသည် မြန်မာ့ယဉ်ကျေးမှုအမွေအနှစ်များအား ကမ္ဘာ့အမွေအနှစ်အဖြစ် ယူနက်စကို သို့ စာရင်းသွင်းနိုင်ရေး အကူအညီပေးခဲ့သည့်အပြင် မြန်မာ့ယဉ်ကျေးမှု အမွေအနှစ်များ ထိန်းသိမ်းရေးအတွက် များစွာသော အထောက်အပံ့အကူအညီနှင့် စွမ်းဆောင်ရည်မြှင့်တင်ရေး ပရောဂျက်များ ပံ့ပိုးပေးခဲ့သည်။
သာဓကအားဖြင့် ပျူရှေးဟောင်းမြို့တော် အား ၂၀၁၄ ခုနှစ်တွင် ကမ္ဘာ့အမွေအနှစ်စာရင်းသို့ အောင်မြင်စွာ ထည့်သွင်းနိုင်မှုသည် အီတလီ၏ ကူညီမှုများစွာပါခဲ့သည်။
ယင်းအပြင် အီတလီနိုင်ငံသည် ပျူ၊ ဟန်လင်း၊ ဗိဿနိုးနှင့် သရေခတ္တရာတို့အား ယူနက်စကို သို့ တင်သွင်းနိုင်ရေး နည်းပညာအကူအညီပေးခဲ့သည်။
အီတလီနိုင်ငံသည် ရန်ကုန်မြို့ရှိ မြို့ပြအမွေအနှစ်များ ထိန်းသိမ်းရေးတွင် ကူညီပေးနေသည့်အပြင် အီတလီနိုင်ငံခြားရေးဝန်ကြီးဌာန၊ Lerici ဖောင်ဒေးရှင်းနှင့် အီတလီယဉ်ကျေးမှုအဖွဲ့အစည်းတို့၏ ပံ့ပိုးမှုဖြင့် ပြည်မြို့တွင် ရှေးဟောင်းသုတေသနကျောင်း တည်ထောင်ပေးထားသည်။
ကိုးကား အီတလီ ကဏ္ဍ:မြန်မာ-အီတလီ ဆက်ဆံရေး ကဏ္ဍ:အီတလီနိုင်ငံ၏ နှစ်နိုင်ငံဆက်ဆံရေး။
ဆန်းဘွန်းလမ်း (千本通 せんぼんどおり Senbon dōri)သည် ဂျပန်နိုင်ငံ၊ ကျိုတိုမြို့တွင်ရှိ မြောက်ဘက်မှ တောင်ဘက်သို့သွယ်တန်းတည်ရှိနေသည့် အဓိကလမ်းမများထဲမှ တစ်ခု ဖြစ်သည်။
ဤလမ်းကို မြောက်ဘက်တွင် ခုတခု (ခိတရပ်ကွက်) ရှိ ခတဂမိနဲဧရိယာအထိ၊ တောင်ဘက်တွင် ဖုရှိမိခု (ဖုရှိမိရပ်ကွက်) ရှိ နိုးဆိုနယ်မြေအထိလည်း တိုးချဲ့ခဲ့သည်။
သမိုင်းကြောင်း thumb|Suzaku Avenue of the Heian-kyō, shown in bold vertical line. လက်ရှိအချိန်ကာလ ဆန်းဘွန်းလမ်းသည် နိဂျောလမ်းနှင့် ခုဂျောလမ်းတို့အကြားတွင် တည်ရှိသည်။
ဟဲအိအန်ခယောခေတ်ကာလတွင် ဗဟိုချက်ဖြစ်ခဲ့ပြီး အရေးပါသည့် လမ်းတစ်ခု ဖြစ်ခဲ့သည်။
လမ်းသည် ၈၄ မီတာ ကျယ်ပြီး ၄ ကီလိုမီတာ ရှည်သည်။
နောက်ပိုင်းတွင် ဆန်းဘွန်းစေတီများ (千本 senbon) ကို တည်ထားခဲ့ပြီး လမ်း၏ အမည်ကိုအစွဲပြုကာ စေတီများကို ဆန်းဘွန်းစေတီများဟု အမည်ပေးခဲ့သည်။
လမ်းတစ်လျှောက်ရှိ အထင်ကရနေရာများ ဘွတ်ခယောတက္ကသိုလ် (နိဂျောနယ်မြေ) နိဂျောဘူတာ ရိဆွတ်မဲခန်တက္ကသိုလ် (နိဂျောနယ်မြေ) တမ်းဘဂုချိဘူတာ အုမဲခိုဂျိမီးရထားပြတိုက် ဟဲအိအန်ခယောရှိ ရဂျောမွန် ကိုးကား ကဏ္ဍ:ဂျပန်နိုင်ငံရှိ လမ်းမများ။
နိဂျောဘူတာ (二条駅, Nijō-eki) သည် ဂျပန်နိုင်ငံ၊ ကျိုတိုမြို့၊ နခဂယောရပ်ကွက်တွင်တည်ရှိသည့် ဘူတာတစ်ခုဖြစ်သည်။
ရထားလိုင်းများ JR West ဆဂနိုရထားလိုင်း (ဆန်းအင်းလိုင်း) ကျိုတိုမြို့ပတ်မြေအောက်ရထားလိုင်း တိုးဇိုင်းရထားလိုင်း (ဘူတာအမှတ် T15) ဘူတာပုံစံ JR West ရထားလမ်းကြောင်းနှစ်ခုအကြားတွင် ပလက်ဖောင်းထားရှိထားသည်။
ဘူတာအဆောက်အဦကို အိုဆာကာတွင် အခြေစိုက်သည့် ဆောက်လုပ်ရေးလုပ်ငန်းဖြစ်သည့် အုရဘဲဆောက်လုပ်ရေးလုပ်ငန်းက ဒီဇိုင်းရေးဆွဲထားသည်။
ယခင်က ရထားစီးရန် ပလက်ဖောင်းသို့ ဓာတ်လှေကားစီးသွားရပြီး အရှေ့ဘက်အပေါက် (ဆန်းဘွန်းလမ်းဘက်) မှသာ ဝင်ရောက်နိုင်သည်။
သို့သော် ရထားဘူတာကို ပြုပြင်များ လုပ်ဆောင်ခဲ့ပြီး အရှေ့ဘက်နှင့် အနောက်ဘက် နှစ်ခုစလုံးမှ ဝင်ရောက်နိုင်ပြီ ဖြစ်သည်။
ယခင်ဘူတာ၏ ပစ္စည်းများကို အနီးအနားရှိ နိဂျောပြတိုက်တွင် ပြသထားသည်။
၁၉၉၆ ခုနှစ်တွင် ဘူတာအဆောက်အဦကို ဖြိုဖျက်ခဲ့ပြီး ကျိုတိုမီးရထားပြတိုက်တွင် တည်ဆောက်ထားရှိသည်။
ယခင်နိဂျောဘူတာအဆောက်အဦကို ကျိုတိုမီးရထားပြတိုက်တွင် တွေ့ရှိရပုံ ကျိုတိုမြေအောက်ရထားလိုင်း မြေအောက်ရထားဘူတာတွင် ရထားလမ်းကြောင်းနှစ်ခုပါဝင်ပြီး အလယ်တွင် ပလက်ဖောင်းပါရှိသည်။
ပလက်ဖောင်းမှတဆင့် ရထားသို့ဝင်ရောက်ရာနေရာကို မှန်တံခါးများဖြင့် ကာရံထားသည်။
Tōzai Line platforms သမိုင်းကြောင်း နိဂျောဘူတာကို ၁၈၉၇ ခုနှစ်၊ ဖေဖော်ဝါရီလ ၁၅ ရက်နေ့တွင် ဖွင့်လှစ်ခဲ့သည်။
၁၉၉၆ ခုနှစ်၊ ဧပြီလ ၁ ရက်နေ့တွင် မူလဘူတာအဆောက်အဦကို ကျိုတိုမီးရထားပြတိုက်သို့ ပြောင်းရွှေ့ခဲ့သည်။
၂၀၀၈ ခုနှစ်၊ ဇန်နဝါရီလ ၁၆ ရက်နေ့တွင် တိုးဇိုင်းရထားလမ်းကြောင်းကို အုဇမဆတန်းဂျင်းဂဝဘူတာအထိ တိုးချဲ့ခဲ့သည်။
၂၀၁၈ ခုနှစ်၊ JR West က မတ်လတွင် ဘူတာရုံအမှတ်သတ်မှတ်ခဲ့ရာ JR-E04 ဖြစ်သည်။
ခရီးသည်စီးနင်းမှု +ပျမ်းမျှနေ့စဉ်စီးနင်းသည့် ခရီးသည်၊ နိဂျောမြေအောက်ဘူတာနှစ်ထွက်ခွာခရီးသည်ဆိုက်ရောက်ခရီးသည်စုစုပေါင်း20138,8028,36417,16620149,2028,74517,94720159,6249,14318,76720169,9859,48619,471201710,2819,76720,048 ပတ်ဝန်းကျင်နေရာများ အရှေ့ဘက် ဗုဒ္ဓဘာသာကျောင်းတော်ဖြစ်သည့် ရှင်းဆန်းအန်း (Shinsenen) နှင့် နိဂျောရဲတိုက်တို့သည် လမ်းလျှောက်ကာသွားရောက်နိုင်သည့် အကွာအဝေးအတွင်းတွင် တည်ရှိသည်။
မြေအောက်ရထားလိုင်းမှတဆင့်သွားမည်ဆိုပါက နိဂျောဂျော-မအဲဘူတာသည် ပိုမိုနီးသည်။
ရိဆွတ်မဲခန်တက္ကသိုလ် (နိဂျောနယ်မြေ) ဘွတ်ခယောတက္ကသိုလ် (နိဂျောနယ်မြေ) ဆန်းဘွန်းလမ်း နိဂျောဘူတာရှိ Life စူပါမားကတ် အနောက်ဘက် BiVi Nijō. ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ ကဏ္ဍ:ကျိုတိုမြို့ပတ်မြေအောက်ရထားဘူတာရုံများ။
ဇမ်ဘီဇီယာ ( သို့မဟုတ် Adventures in Zambezia) သည် ၂၀၁၂ ခုနှစ်က ထုတ်လုပ်သော တောင်အာဖရိက ကွန်ပြူတာ-အန်နီမေးရှင်းရုပ်ရှင်ဖြစ်သည်။
ထရီဂါဖီရှ် အန်နီမေးရှင်း စတူဒီယို့စ်မှ ထုတ်လုပ်ပြီး ဒါရိုက်တာ Wayne Thornley မှ ရိုက်ကူးခဲ့သည်။
သရုပ်ဆောင်များနှင့် ဇာတ်ကောင်များ ကိုင်း (Kai) အဖြစ် ဂျယ်ရမီ ဆွာရေ ဇို (Zoe) အဖြစ် အဘိဂဲလ ဘရက်စလင် အေဂျက် (Ajax) အဖြစ် Jeff Goldblum Chief Sekhuru အဖြစ် Leonard Nimoy တန်ဒိုင်း (Tendai) အဖြစ် ဆင်မြူရယ် အယ်လ်. ဂျက်ဆင် ဂိုဂို (Gogo) အဖြစ် ဂျနီဖာ လူးဝစ် Budzo အဖြစ် ဂျင်မ် ကမ်းမင်းစ် အက်ဇီ (Ezee) အဖြစ် Jamal Mixon ဆီဆယ်လ် (Cecil) အဖြစ် Richard E. Grant မော်တန် (Morton) အဖြစ် David Shaughnessy ပါဝိ (Pavi) အဖြစ် Noureen DeWulf တီနီ (Tini) အဖြစ် တန်နီယာ ဂူနာဒီ မူရှာနာ (Mushana) အဖြစ် Deep Roy နဗီးလ် (Neville) အဖြစ် ကိုရေး ဘာတန် နဗီးလ်၏မယား (Neville's wife) အဖြစ် Tress MacNeille ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်Rotten Tomatoes၂၅% (သုံးသပ်သူ ၈ ဦး)Common Sense Media၃/၅FilmAffinity၅.၆/၁၀ (သုံးသပ်သူ ၁၇၈ ဦး) ကိုးကား ပြင်ပလင့်ခ် ကဏ္ဍ:၂၀၁၂ ရုပ်ရှင်ဇာတ်ကားများ ကဏ္ဍ:တောင်အာဖရိက ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ။
ဂျာမနီ–မြန်မာ ဆက်ဆံရေး သည် ဂျာမနီနိုင်ငံ နှင့် မြန်မာနိုင်ငံ တို့အကြား ထားရှိသည့် နှစ်နိုင်ငံဆက်ဆံရေး ဖြစ်သည်။
ဂျာမနီနိုင်ငံ နှင့် မြန်မာနိုင်ငံ တို့သည် ၁၉၅၄ ခုနှစ်၊ ဩဂုတ်လ ၃ ရက်နေ့တွင် သံတမန်ဆက်ဆံရေး စတင်ထူထောင်ခဲ့ကြသည်။
ဂျာမနီနိုင်ငံ ဘာလင်မြို့ တွင် မြန်မာသံရုံး ရှိပြီး မြန်မာနိုင်ငံ ရန်ကုန်မြို့ တွင် ဂျာမနီသံရုံး ရှိကာ သံအမတ်ကြီးအဆင့်များဖြင့် သံအဆက်အသွယ်ပြုကြသည်။
သမိုင်းကြောင်း ဂျာမနီ-မြန်မာ ဆက်ဆံရေးသည် ရှည်လျားသည့် သမိုင်းကြောင်းရှိသည်။
ရှေးမြန်မာမင်းများလက်ထက် ကတည်းက ဆက်သွယ်မှုရှိခဲ့သည်။
ခရစ်နှစ် ၁၈၈၅ ခုနှစ် တတိယ အင်္ဂလိပ်-မြန်မာ စစ်ပွဲဖြစ်ပွားခဲ့သည့်နှစ်တွင် ဂျာမန်-မြန်မာ မဟာမိတ်စာချုပ် (၁၈၈၅) ချုပ်ဆိုခဲ့ကြသည်က နှစ်နိုင်ငံ သံတမန်ဆက်ဆံရေး၏ သမိုင်းရှည်ကြာခဲ့ပုံကို သိသာပေါ်လွင်စေသည်။
နှစ်နိုင်ငံသည် ၁၉၅၄ ခုနှစ် တရားဝင်သံတမန်စတင်ကတည်းက နီးကပ်သည့် ဆက်ဆံရေးအား ထူထောင်ထားနိုင်ခဲ့ကြသည်။
စစ်ရေးပူးပေါင်းဆောင်ရွက်မှု နှစ်နိုင်ငံဆက်ဆံရေးတွင် အထူးအခန်းကဏ္ဍအနေဖြင့် ဂျာမနီနိုင်ငံက မြန်မာတပ်မတော် အတွက် လက်နက်ထုတ်လုပ်နိုင်ရေး ဂျာမန်ကုမ္ပဏီ ဖရစ်ဝါနာ (Fritz Werner) မှတစ်ဆင့် အကူအညီအများအပြားအား ကာလရှည်ကြာပေးခဲ့သည်။
Fritz-Werner GmbH သည် တပ်မတော်၊ အစိုးရ အပါအဝင် ဗိုလ်ချုပ်ကြီးနေဝင်း နှင့် ကာလကြာရှည်စွာ ကောင်းမွန်သည့် ဆက်ဆံရေးအား နှစ်များစွာကြာအောင်စနစ်တကျ တည်ဆောက်ခဲ့သည့် ကုမ္ပဏီ ဖြစ်သည်။
မြန်မာ့တပ်မတော် တွင် အသုံးများခဲ့သည့် G3, G4 အော်တိုမက်တစ် ရိုင်ဖယ်များသည် ဂျာမနီ၏ ပံ့ပိုးကူညီမှုဖြင့် ထုတ်လုပ်တပ်ဆင်ခဲ့သော လက်နက်များဖြစ်သည်။
၁၉၈၈ခုနှစ် အထိ မြန်မာလူငယ် စစ်အရာရှိအင်ဂျင်နီယာ ၆၀၀ နှင့် ၇၀၀ ကြားအား Fritz-Werner GmbH အလုပ်ရုံတို့တွင် လေ့ကျင့်သင်ကြားစေခဲ့သည်။
Fritz-Werner GmbH သည် ၁၉၈၈ ခုနှစ်အထိ မြန်မာနိုင်ငံတွင် စီမံကိန်း (၂၂) ခု နှင့် အခြား ပြင်ပ စီမံကိန်းတို့အား အကြံပေးလုပ်ကိုင်ခဲ့သည်။
ဦးနေဝင်းအစိုးရ ခေတ် မြန်မာနိုင်ငံတွင် ရင်းနှီးမြှုပ်နှံခွင့်ရသည့် တစ်ခုတည်းသော နိုင်ငံခြားကုမ္ပဏီဖြစ်ခဲ့သည်။
အခြားပူးပေါင်းဆောင်ရွက်မှု ဒုတိယကမ္ဘာစစ်ပြီးနောက်ပိုင်း ဂျာမနီနိုင်ငံသည် မြန်မာနိုင်ငံ၏ အဓိကကုန်သွယ်ဘက် နိုင်ငံ ဖြစ်ခဲ့သည်။
ဂျာမန်နိုင်ငံက နာမည်ကျော်ကုမ္ပဏီကြီးအချို့ သည် ရန်ကုန်မြို့တွင် ရုံးစိုက်ကာ စီးပွားရေးလုပ်ကိုင်ကြသည်။
ဂျာမနီအစိုးရအနေဖြင့် ဂျာမန်စီးပွားရေးပူးပေါင်းဆောင်ရွက်မှုနှင့် ဖွံ့ဖြိုးရေး ဝန်ကြီးဌာန (BMZ) မှတစ်ဆင့် မြန်မာနိုင်ငံသို့ ဖွံ့ဖြိုးမှုအကူအညီများအား ပေးအပ်သည်။
ဂျာမနီအစိုးရသည် ၁၉၅၆ ခုနှစ်မှ ၁၉၈၈ ခုနှစ်အတွင်း မြန်မာနိုင်ငံ အား ဂျာမန်ငွေ ဒွိုက်ရှမတ် ၁ဒသမ၁၅ ဘီလီယံ ပံ့ပိုးခဲ့သည်။
ယင်းအပြင် မြန်မာအစိုးရအရာရှိများ၊ စစ်ဘက်ဆိုင်ရာအရာရှိများအား အကြိမ်ကြိမ်ခေါ်ယူပြီး လေ့လာမှုများ၊ လေ့ကျင့်မှုများအပြင် မြန်မာကျောင်းသားများအား မြောက်မြားစွာသော ပညာသင်ဆုများ ဆက်တိုက် ပေးအပ်ခဲ့သည်။
မြန်မာအစိုးရအဖွဲ့အစည်းတစ်ခုဖြစ်သည့် စီမံကိန်းစိစစ်ရေးနှင့် တိုးတက်မှုအစီရင်ခံရေး ဦးစီးဌာန သည် ဂျာမနီရောက် မြန်မာပညာတော်သင်အဖွဲ့ ၏ ၁၉၆၈ ခုနှစ်၊ နိုဝင်ဘာလခရီးစဉ်ပြီးနောက် ပေါ်ပေါက်လာခဲ့သည့် ဦးစီးဌာနတစ်ခုဖြစ်သည်။
စီးပွားရေးဆိုင်ရာပူးပေါင်းဆောင်ရွက်မှုအနေဖြင့် ၁၉၈၈-၁၉၈၉ဘဏ္ဍာနှစ်မှ ၂၀၁၉-၂၀၂၀ဘဏ္ဍာနှစ် ဇွန်လကုန်အထိ ဂျာမနီနိုင်ငံက မြန်မာနိုင်ငံတွင် ဒေါ်လာ ၄၃ ဒသမ ၉၃၀ သန်း ဝင်ရောက်မြှုပ်နှံထားသည်။
နှစ်နိုင်ငံဆက်ဆံရေးအခြေအနေ အရှေ့ဂျာမနီ နှင့် အနောက်ဂျာမနီ တို့ မပေါင်းစည်းမီအထိ မြန်မာနိုင်ငံ တွင် နှစ်နိုင်ငံလုံး၏ သံရုံးများ ရှိကြသည် အထိ ဆက်ဆံရေးကောင်းမွန်ခဲ့သည်။
စီးပွားရေးဆိုင်ရာပူးပေါင်းဆောင်ရွက်မှုများအပြင် မြန်မာနိုင်ငံဖွံ့ဖြိုးတိုးတက်ရေးအတွက် အကူအညီများနှင့်ပံ့ပိုးမှုများ၊ စစ်ရေး နှင့် နှစ်နိုင်ငံအစိုးရအဖွဲ့အစည်း အကြား ပူးပေါင်းဆောင်ရွက်မှုများ ရှိခဲ့ကြသည်။
သံတမန်စတင်ချိန်မှစ၍ မြန်မာနိုင်ငံတွင် စစ်အာဏာသိမ်းသည့် ၁၉၈၈ ခုနှစ် မတိုင်မီအထိ အထူးဆက်ဆံရေးကောင်းမွန်ခဲ့ပြီး ထိုကာလနောက်ပိုင်းတွင် ရပ်တန့်လုနီးပါးဆက်ဆံရေးရှိခဲ့ကာ ၂၀၁၁ ခုနှစ် နောက်ပိုင်းတွင်မူ ဆက်ဆံရေးပို၍တိုးတက်ကောင်းမွန်လာခဲ့သည်။
၂၀၂၁ ခုနှစ် နောက်ပိုင်းတွင်မူ ဆက်ဆံရေးက ဆိုးရွားသွားခဲ့သည်။
၁၉၈၈ခုနှစ်နောက်ပိုင်း ဆက်ဆံရေး ၁၉၈၈ ခုနှစ် စက်တင်ဘာလ ၁၈ ရက်နေ့တွင် မြန်မာနိုင်ငံစစ်အာဏာသိမ်းလိုက်ပြီးသည့်နောက် ဂျာမနီနိုင်ငံသည် မြန်မာနိုင်ငံအပေါ် နိုင်ငံခြားရေးမူဝါဒအား ရုတ်တရက် ပြောင်းလဲသွားခဲ့သည်။
ဂျာမန်ငွေကြေး သန်း ၅၀ တန်ဖိုးရှိ စီမံကိန်း၁၀ခုအား ၁၉၈၈ ခုနှစ် ဒီဇင်ဘာလတွင် ပိတ်သိမ်းခဲ့ပြီး မြန်မာနိုင်ငံထဲက ဂျာမနီနိုင်ငံသား ကျွမ်းကျင်သူအများစုအား ဂျာမနီနိုင်ငံသို့ ပြန်ခေါ်ခဲ့သည်။
၁၉၉၀ ခုနှစ်တွင် ဥရောပသမဂ္ဂ က မြန်မာနိုင်ငံအပေါ် ပထမဆုံးသော ပိတ်ဆို့အရေးယူမှုများလုပ်ဆောင်ခဲ့ရာတွင် ဂျာမနီက တက်တက်ကြွကြွပါဝင်ခဲ့သည်။
မြန်မာနိုင်ငံအပေါ် လက်နက်ရောင်းချမှု ပိတ်ပင်လိုက်ပြီး၊ စစ်သံမှူးများအားလုံးကို ရုပ်သိမ်းခဲ့ကာ ဖွံ့ဖြိုးရေး ပူးပေါင်းဆောင်ရွက်မှုကိုလည်း ဆိုင်းငံ့ထားလိုက်သည်။
၁၉၉၃ ခုနှစ်တွင် စစ်အစိုးရအဖွဲ့ဝင်များ နှင့် မိသားစုဝင်များအား ဗီဇာပိတ်ပင်ခဲ့သည့်အပြင် ၁၉၉၈ ခုနှစ်တွင် ဥရောပသမဂ္ဂ၏ မြန်မာနိုင်ငံအပေါ် အထွေထွေ ဦးစားပေးစနစ်ဆိုင်ရာ အခွင့်အရေးများအား ရုပ်သိမ်းခြင်းဖြင့် သမိုင်းတစ်လျှောက် ပထမဆုံးအကြိမ် စီးပွားရေးပိတ်ဆို့မှုများအား ချမှတ်သည်။
၂၀၀၃ ခုနှစ်တွင် ပိတ်ဆို့အရေးယူမှုများအား သက်တမ်းတိုးခဲ့သည်။
၂၀၁၁ ခုနှစ် အချိုးအကွေ့ ၁၉၈၈ ခုနှစ်နောက်ပိုင်း မြန်မာနိုင်ငံတွင် ပထမဆုံးပြန်လည်ကျင်းပသည့် ရွေးကောက်ပွဲအား တုံ့ပြန့်သည့် အနေဖြင့် ဂျာမနီပါဝင်သည့် ဥရောပသမဂ္ဂ က ပိတ်ဆို့မှုများအား ( လက်နက်အရောင်းအဝယ်ကလွဲပြီး) တစ်နှစ်ကြာ ဆိုင်းငံ့ထားခဲ့ပြီး၂၀၁၂ ခုနှစ်တွင် အလုံးစုံ ရုပ်သိမ်းသည်။
၂၀၁၂ခုနှစ် ကာလနောက်ပိုင်းဆက်ဆံရေး ၂၀၁၂ ခုနှစ်ကတည်းကစပြီး နှစ်နိုင်ငံ မိတ်ဖက်ဆက်ဆံရေး ပြန်လည်ရှင်သန်ရန် အပြန်အလှန်ကြိုးစားခဲ့ကြပြီး စီးပွားရေးအရ ဆက်ဆံမှုများ ပြန်လည် မြင့်တက်လာခဲ့သည်။
၂၀၁၂ ခုနှစ် ဖေဖော်ဝါရီလကစပြီး ဂျာမနီအစိုးရ၏ အထောက်အပံ့များအား ဂျာမန် အဖွဲ့အစည်း (၄) ဖွဲ့ဖြစ်သည့် German Development Cooperation (GIZ), Federal Institute for Geosciences and Natural Resources (BGR), German Development Bank (KfW) နှင့် National Metrology Institute (PTB) တို့က သက်ဆိုင်ရာဝန်ကြီးဌာနများနှင့် ပူးပေါင်းကာ မြန်မာနိုင်ငံအတွင်း ဖွံ့ဖြိုးမှုဆိုင်ရာစီမံချက်များအား အကောင်အထည်ဖော်သည်။
၂၀၁၄ ခုနှစ် ဖေဖော်ဝါရီလ ၉ ရက်မှ ၁၂ ရက်အထိ ဂျာမန်သမ္မတ Joachim Gauck မြန်မာနိုင်ငံသို့ လာရောက်ခဲ့သည်အထိ ဆက်ဆံရေးက တစ်ရှိန်ထိုးတိုးတက်ကောင်းမွန်သွားခဲ့သည်။
ဂျာမနီသမ္မတ ခရီးစဉ်အတွင်း မြန်မာနိုင်ငံက ကြွေးမြီဟောင်းများဆိုင်ရာ သဘောတူညီချက်ကိုလည်း လက်မှတ်ရေးထိုးခဲ့ကာ တင်ရှိနေသည့် ယူရို ၁ဒသမ ၁ ဘီလီယံခန့်ထဲမှ ၅၀ ရာခိုင်နှုန်းအား အပြည့်အဝ လျှော်ပေးခဲ့သည်။
၂၀၁၅ ခုနှစ်၊ ဧပြီလ ၂ ရက်နေ့တွင် ယခင် အမျိုးသားစီမံကိန်းနှင့် စီးပွားရေး ဖွံ့ဖြိုးတိုးတက်မှုဝန်ကြီးဌာန၊ ဒုတိယဝန်ကြီးနှင့် မြန်မာနိုင်ငံဆိုင်ရာ ဂျာမနီသံအမတ်ကြီးတို့က မြန်မာ-ဂျာမနီ ဖွံ့ဖြိုးမှုပူးပေါင်းဆောင်ရွက်ရေးသဘောတူစာချုပ် လက်မှတ်ရေးထိုးသည်။
ဂျာမနီအစိုးရမှ မြန်မာနိုင်ငံဖွံ့ဖြိုးရေးအတွက် နည်းပညာအကူအညီများအဖြစ် ၂၀၁၂ ခုနှစ်တွင် ယူရို (၁၂.၅) သန်းကိုလည်းကောင်း၊ နည်းပညာအကူအညီနှင့် ငွေကြေးပူးပေါင်းဆောင်ရွက်မှု အကူအညီများအဖြစ် ၂၀၁၃ ခုနှစ်တွင် ယူရို (၃၄.၃) သန်း၊ ၂၀၁၄ ခုနှစ်တွင် ယူရို (၃၂.၂) သန်း၊ ၂၀၁၅ ခုနှစ်တွင် ယူရို (၃၇.၈) သန်းနှင့် ၂၀၁၆ ခုနှစ်တွင် ယူရို (၅၀.၀၈၈) သန်းတို့ကိုလည်းကောင်း၊ ၂၀၁၇ ခုနှစ်အတွက် ငွေကြေးပူးပေါင်းဆောင်ရွက်မှုအကူအညီ ယူရို(၅) သန်းကိုလည်းကောင်း နှစ်အလိုက် အသီးသီးပေးအပ်ခဲ့သည်။
၂၀၁၈ ခုနစ်မှ ၂၀၂၂ ခုနစ်အတွင်း အကူအညီ ယူရို ၃၄.၅ သန်း ပေးအပ်ရန်ကိုလည်း ဂျာမနီနိုင်ငံအစိုးရမှ ကတိကဝတ်ပြုခဲ့သည်။
ဦးထင်ကျော်အစိုးရ လက်ထက်၊ဦးဝင်းမြင့်အစိုးရ လက်ထက် တို့တွင်လည်း နှစ်နိုင်ငံဆက်ဆံရေးက နီးကပ်ခဲ့ပြီး နည်းပညာပိုင်းဆိုင်ရာ အပါအဝင် စီးပွားရေးဆိုင်ရာပူးပေါင်းဆောင်ရွက်မှုများ ပိုမိုတိုးတက်ခဲ့သည်။
နှစ်နိုင်ငံကုန်သွယ်မှုလည်း ပိုတိုးလာ၍ မြန်မာနိုင်ငံက ဂျာမနီနိုင်ငံ တွင် ဂျာမနီနိုင်ငံဆိုင်ရာမြန်မာစီးပွားရေးသံမှူး ခန့်ထားခဲ့ရသည်။
ထို့အပြင် ၂၀၁၇ ခုနှစ်တွင် ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် ဂျာမနီနိုင်ငံသို့ သွားရောက်ပြီး နှစ်နိုင်ငံတပ်မတော်နှစ်ရပ်ကြား ပူးပေါင်းမှုတိုးမြင့်ရေးအား ဆွေးနွေးနိုင်ခဲ့သည်အထိ ဖြစ်ခဲ့သည်။
၂၀၂၁ နောက်ပိုင်းအခြေအနေ မြန်မာနိုင်ငံတွင် တကျော့ပြန်စစ်အာဏာသိမ်းမှုဖြစ်ပွားခဲ့သည့် ၂၀၂၁ ခုနှစ် ဖေဖော်ဝါရီ နောက်ပိုင်း ကစပြီး နှစ်နိုင်ငံဆက်ဆံရေးသည် ပြန်လည် အေးစက်သွားသည်။
နှစ်နိုင်ငံခေါင်းဆောင်များ၏ခရီးစဉ်များ ဂျာမနီသမ္မတ Richard von Weizsäcker သည် ၁၉၈၆ ခုနှစ် ဖေဖော်ဝါရီလတွင် မြန်မာနိုင်ငံ သို့ နိုင်ငံတော် ခရီးစဉ်အဖြစ်လာရောက်ခဲ့ပြီး မြန်မာနိုင်ငံတော်သမ္မတ ဦးစန်းယု သည်လည်း ၁၉၈၇ ခုနှစ် အောက်တိုဘာလတွင် ဂျာမနီနိုင်ငံ သို့ တရားဝင်ခရီးစဉ်အဖြစ်သွားရောက်ခဲ့သည်။
၂၀၁၄ ခုနှစ် ဖေဖော်ဝါရီလ တွင် ဂျာမနီ သမ္မတ ရိုအာဟင်းမ် ဂေါ့(က်) သည် မြန်မာနိုင်ငံသို့ တရားဝင်ချစ်ကြည်ရေးခရီးလာရောက်ခဲ့ပြီး ၂၀၁၄ ခုနှစ် စက်တင်ဘာလ တွင် မြန်မာသမ္မတ ဦးသိန်းစိန် သည် ဂျာမနီနိုင်ငံသို့ သွားရောက်ခဲ့သည်။
ဂျာမနီနိုင်ငံ ၏ တရားဝင် ဖိတ်ခေါ်မှုဖြင့် ဒေါ်အောင်ဆန်းစုကြည် သည် အတိုက်အခံလွှတ်တော်အမတ်တစ်ဦးအနေဖြင့် ၂၀၁၄ ခုနှစ် ဧပြီလတွင် သွားရောက်ခဲ့သည်။
ယဉ်ကျေးမှုဆိုင်ရာပူးပေါင်းဆောင်ရွက်ခြင်း နှစ်နိုင်ငံအကြား အနာဂတ်တွင် ယဉ်ကျေးမှုဆိုင်ရာပူးပေါင်းဆောင်ရွက်နိုင်ရေးအတွက် ၂၀၁၂ ခုနှစ်ကစပြီး ဆွေးနွေးမှုများနှင့် အပြန်အလှန်လေ့လာရေးခရီးစဉ်များရှိခဲ့ကြသည်။
ယဉ်ကျေးမှုဆိုင်ရာသဘောတူညီချက်လက်မှတ်ရေးထိုးထားပြီး ရန်ကုန်မြို့တွင် ဂျာမနီနိုင်ငံမှ Goethe-Institute တစ်ခုဖွင့်လှစ်ထားသည်။
ဂျာမနီနိုင်ငံ ဟာနိုဗာမြို့ ရှိ Gottfried Wilhelm Leibniz Library တွင် သက်တမ်းအားဖြင့် နှစ်ပေါင်း၂၅၀ ကျော်ရှိ မြန်မာဘုရင် အလောင်းမင်းတရား၏ အင်္ဂလိပ်ဘုရင် ဒုတိယမြောက်‌‌ ဂျော့ဘုရင်ထံ ပေးပို့ခဲ့သော ရွှေပေစာ မှာ အထူးထင်ရှားလှသည်။
ကိုးကား ဂျာမနီ ကဏ္ဍ:ဂျာမနီ-မြန်မာ ဆက်ဆံရေး ကဏ္ဍ:ဂျာမနီနိုင်ငံ၏ နှစ်နိုင်ငံဆက်ဆံရေး။
ရူပဗေဒရှိ ကွမ်တမ် (ခေါ်) စမွှား (; plural = quanta) ဆိုသည်မှာ - ဒြပ်ထုသဘော ဖြစ်စေ၊ စွမ်းအင်သဘော ဖြစ်စေ၊ မည်သည့် တိုင်းဖွယ် (သဘောသတ္တိ) တမျိုးမျိုးအနေနှင့်မဆို သက်ရောက်မှုတခုခု၌ ပမာဏအသေးဆုံး အရင်းခံ အစအနမွှားအဖြစ် ပါဝင်နိုင်သော အခြင်းအရာ၊ ပမာဏကို ညွှန်းဆို၏။
သာဓကအားဖြင့် အရာဝတ္ထုတခုခုမှ စွမ်းအင် ဖြာထွက်ခြင်း ဆိုအံ့၊ ထိုဖြာထွက်စွမ်းအင် ဖြစ်သော လျှပ်စစ်သံလိုက်လှိုင်း အသေးစ အရင်းခံမွှား (စမွှား) ဖြစ်လတ်သော လှိုင်းစွမ်းအင် ပမာဏမှာ ၎င်းလှိုင်း၏ ကြိမ်နှုန်းနှင့် တိုကရိုက် အချိုးကျ၏။
တိုင်းဖွယ်အခြင်းအရာ တခုခုက ထိုသို့ စမွှားထင်းမှု (quantization) ဖြစ်နိုင်သည့် သဖွယ် ယူဆလျက် သင်္ချာဆီလျော်အောင် တွက်ခင်းကြည့်ခြင်းကို "စမွှားထင်းမှု သီအိုလျာ (the hypothesis of quantization)" ပြုခြင်းဟု ဆိုနိုင်၏။
Wiener, N. (1966). Differential Space, Quantum Systems, and Prediction. Cambridge, Massachusetts: The Massachusetts Institute of Technology Press သဘောသတ္တိ(တိုင်းဖွယ်) တခုခုအဖို့ စမွှား တခုခု တည်ရှိဖြစ်ထင်းလျှင် ထိုစမွှားပမာဏပြည့်တို့ ပေါင်းစည်းထားမှု ပမာဏတို့၊ သင်္ချာစကားနှင့်လျှင် ၎င်းပမာဏကို အပြည့်ကိန်းတို့နှင့် မြှောက်ထားသည့် မြှောက်လဒ်တို့ အဖြစ်နှင့်သာ ၎င်းတိုင်းဖွယ်က ဖြစ်တည်နိုင်မည့် သဘော သက်ရောက်၏။
သာဓကအားဖြင့်၊ ဖှိုတွန် ဟူသည်မှာ အလင်း ကြိမ်နှုန်း တမျိုးမျိုး၏ ဆိုင်ရာ စမွှား ပမာဏကို ဆိုလိုခြင်း ဖြစ်၏။
အက်ဆမ့်ဗဟိုဆန်ဘေးနား ဝဲခိုတည်ရှိနေသာ အီလက်ထရွန် တခုခု၏ စွမ်းအင်ပမာဏမှာလည်း စမွှား-အထစ် ထင်းစွာ ရှိ၏၊ ဥပမာအားဖြင့် ၅ ယူနစ် အဆင့် နှင့် ၁၀ ယူနစ် အဆင့်တို့ သဘာဝအလျောက် ရှိအံ့၊ ၄ယူနစ် သို့မဟုတ် ၇ ယူနစ်သော စွမ်းအင်နှင့် တည်ရှိနေမည် မဟုတ်ဘဲ ၅ နှင့် ၁၀ အနက်မှ တခု၌ ရွေးတည်ရှိနေမည်။
သို့ဖြင့် ၎င်း စွမ်းအင်အဆင့်တို့ အဆင်းအတက် ရှိအံ့၊ ၎င်းအီလက်ထြွန်မှ လွင့်စဉ်လာမည့် စွမ်းအင် ပမာဏမှာ ထို စမွှားအထစ်နှစ်ခု၏ ခြားနားပမာဏ ၅ ယူနစ် ဖြစ်မည်ကိုလည်း ခန့်မှန်းတွက်ချက်နိုင်၏။
အကိုးအကား ကဏ္ဍ:ကွမ်တမ်မက္ကင်းနစ် ကဏ္ဍ:ရူပဗေဒ။
စမွှားရူပဗေဒ (Particle Physics) ၏ သီအိုရီတစ်ခု ဖြစ်သော ကွမ်တမ် အစ်လတ်ထြိုဒိုင်းနမစ် (ခေါ်) လျှပ်စစ်သံလိုက် စမွှားထင်း သီအိုရီ (; အတိုကောက် = QED) ဆိုသည်မှာ လျှပ်စစ်သံလိုက်ဓာတ်အကြောင်းကို နှိုင်းရသီအိုရီ သဘောတရားများနှင့်လည်း ညီစွာ တွက်ချက်ရှင်းပြသည့် စမွှား(ကွမ်တမ်)သဘောလည်းညီ စက်ကွင်းသီအိုရီ တစ်ခု"Mathematical Formulation of the Quantum Theory of Electromagnetic Interaction" (1950) by Richard Feynman"QED: The Strange Theory of Light and Matter" (1985) by Richard Feynman (Princeton University Press) ဖြစ်သဖြင့် လျှပ်စစ်သံလိုက်ဓာတ် သက်ရောက်မှု၏ အကြောင်းရင်းခံကို ဖှိုတွန်သဖွယ် သင်္ချာသဘော ခေတ္တပြုမူသည့် သင်္ချာဇာတ်ကောင် ဖှိုတွန်အရာ (virtual photon) ကလေးများ အဖြစ် အမှုန်သဖွယ် စမွှားထင်းသည့် ရှုထောင့်သီအိုရီဟု ဆိုနိုင်ပါ၏။
အချုပ်အားဖြင့်၊ အလင်းနှင့် ဒြပ်သားတို့၏ အပြန်အလှန် သက်ရောက်ပုံကို ဤသီအိုရီက ရှင်းပြ၍၊ စမွှား သဘောယန္တရားစု (Quantum Mehcanics)နှင့် ထူးရှား နှိုင်းရသီအိုရီ (Special Relativity)မှ သဘောတရားတို့ကို သင်္ချာအုတ်မြစ်ကျနစွာ ပထမဆုံး ပေါင်းစပ် ဖော်ထုတ်လိုက်နိုင်သည့် သီအိုရီ ဖြစ်၏။
"QED: The Strange Theory of Light and Matter" (1985) by Richard Feynman (Princeton University Press) လျှပ်ဓာတ်ဆောင် အမှုန်(စမွှား)တို့ အချင်းချင်း တွန်းအားဆွဲအား သက်ရောက်ခြင်း စသော လျှပ်စစ်သံလိုက်ဓာတ်ဆိုင်ရာ ဖြစ်အင်များ အားလုံးကို ဤ လျှပ်စစ်သံလိုက် စမွှားထင်း သီအိုရီ (QED) က သင်္ချာနည်းနှင့် ရှင်းပြပုံမှာ၊ လျှပ်ဓာတ်ဆောင်စမွှားတို့ကြား ဖှိုတွန်များ ဖလှယ်နေကြပုံသရုပ်နှင့် သွားတူနေလျက်၊ လျှပ်စစ်ံလိုက်ဓာတ်၏ အရင်းအမြစ်သဖွယ် ဤအရာကို ထည့်သွင်းစဉ်းစားထား၏။
"Mathematical Formulation of the Quantum Theory of Electromagnetic Interaction" (1950) by Richard Feynman အကိုးအကား ကဏ္ဍ:လျှပ်စစ်သံလိုက်ဓာတ် ကဏ္ဍ:ရူပဗေဒ။
ကျိုတိုကွန်ပျူတာအကယ်ဒမီ သည် ဂျပန်နိုင်ငံ၏ ပထမဆုံးသော ပုဂ္ဂလိကကွန်ပျူတာပညာရေးအဖွဲ့အစည်းတစ်ခု ဖြစ်သည်။
၎င်းကို ၁၉၆၃ ခုနှစ်တွင် ယဆုခိုနှင့် ရှိဂဲအိုတို့က တည်ထောင်ခဲ့သည်။
KCG သည် KCG Group (KCG အုပ်စု) ၏ အဓိကပညာရေးဆိုင်ရာအဖွဲ့အစည်းလည်း ဖြစ်သည်။
KCG ၏ အဲခိ-မအဲကျောင်းဝန်းသည် အဓိကကျောင်းဝန်းဖြစ်ပြီး ကျိုတိုဘူတာ၏ အနီးအနားအချက်အချာနေရာတွင် တည်ရှိသည်။
KCG တွင် ကွန်ပျူတာဂရပ်ဖစ်အနုပညာဆိုင်ရာသင်ကြားပေးသည့် ခမိုဂဝကျောင်းဝန်းနှင့် ကွန်ပျူတာသတင်းအချက်အလက်ဆိုင်ရာသင်ကြားပေးသည့် ရခုဟိုခုကျောင်းဝန်းတို့လည်း ရှိသည်။
KCG group တွင် ကျိုတိုသတင်းအချက်အလက်သင်ကြားရေးကောလိပ် (KCGI), ကျိုတိုဂျပန်ဘာသာစကားသင်ကြားရေးစင်တာ (KJLTC), KCG Career, Inc. နှင့် KCG Co., Ltd တို့ ပါဝင်သည်။
ရာစုဝက်ကျော်နီးနီးကာလအတွင်း KCG ကို တက်ရောက်ခဲ့သည့် ကျောင်းသားဟောင်းအရေအတွက်သည် ၃၇၀၀၀ အထိ တိုးတက်များပြားလာခဲ့သည်။
ထိုကျောင်းသားဟောင်းများသည်လည်း ယခုအခါတွင် ဂျပန်နိုင်ငံ၏ သတင်းအချက်အလက်နည်းပညာနယ်ပယ်တွင် လုပ်ကိုင်ဆောင်ရွက်နေကြသည်။
သမိုင်းကြောင်း ကိုးကား ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ။
ဤဥယျာဉ်သည် ခမိုမြစ်နှင့် နီးကပ်စွာတည်ရှိသည့် မှန်လုံစိုက်ပျိုးထားသည့် ဥယျာဉ်တစ်ခု ဖြစ်သည်။
နေ့စဉ်လာရောက်ကြည့်ရှုနိုင်ရန် ဖွင့်လှစ်ထားရှိပြီး အထွေထွေဝင်ကြေးကောက်ခံသည်။
မှန်လုံစိုက်ခင်းထဲသို့ဝင်ရောက်ကြည့်ရှုမည်ဆိုပါက အခကြေးငွေ ထပ်မံပေးဆောင်ရသည်။
ဥယျာဉ်ကို ၁၉၂၄ ခုနှစ်တွင် စတင်တည်ထောင်ခဲ့သည်။
ဒုတိယကမ္ဘာစစ်ပြီးဆုံးသွားသည့်အခါတွင် ပန်းခြံကို မြို့စောင့်တပ်များက ထိန်းချုပ်ထားရှိခဲ့သည်။
သစ်ပင်ပန်းမန်များ တည်နေရာနှင့် သွားရောက်ခြင်း ဥယျာဉ်သည် တိုကျိုမြို့၏ မြောက်ဘက်ပိုင်းတွင် တည်ရှိသည်။
အများပြည်သူသုံးပို့ဆောင်ဆက်သွယ်ရေးစနစ်များကို အသုံးပြုကာ သွားလာနိုင်သည်။
စက်ဘီးနှင့် ကားများအတွက်လည်း ပါကင်နေရာထားရှိသည်။
အဓိကဝင်ပေါက် မြို့ပတ်ရထားစီးကာ ခရဆုမမီးရထားလမ်းကြောင်းပေါ်ရှိ ခိတအိုးဂျိဘူတာ၏ ဂိတ်အမှတ် (၃) မှ သွားရောက်နိုင်သည်။